Radživ Gandhi
<s>Radživ Gandi (; Bombaj, 20. avgust 1944 — Šriperumbudur, 21. maj 1991), predsednik vlade Indije (1984—1989) i sin Indire Gandi.</s><s>Postao je najmlađi predsednik vlade u indijskoj istoriji.</s>

<s>Bio je profesionalni pilot pre nego što je postao političar.</s><s>Oženio se Sonjom Gandi, koju je sreo na koledžu.</s><s>Distancirao se od politike sve do smrti njegova brata 1980.</s><s>Posle atentata na njegovu majku Indiru Gandi 1984. vođe Kongresne partije su ga ubedili da postane predsednik vlade.</s><s>Te godine 1984. ostvario je veliku pobedu na izborima.</s><s>Kao političar krenuo je da razmontira kvote, dozvole i tarife, koje su bile najveći izvor korupcije.</s><s>Modernizovao je ekonomiju, telekomunikacije, obrazovanje i podsticao nauku.</s><s>Poboljšao je odnose sa SAD.</s><s>Indijske trupe je poslao u mirovnu misiju u Šri Lanku, ali to se loše završilo povlačenjem indijske vojske.</s><s>Skandal sa Boforsima razbio je sliku o njemu kao nekorumpiranom političaru, pa je 1989. izgubio izbore.</s><s>Ostao je vođa Kongresne stranke do 1991.</s><s>Ubijen je tokom kampanje.</s><s>Žena samoubica ga je ubila zbog njegova mešanja u sukob u Šri Lanki.</s><s>Njegova žena Sonja Gandi postala je vođa Kongresne stranke 1998. i dovela je partiju do pobede 2004.</s>

<s>Detinjstvo i mladost 
Rođen je u najčuvenijoj indijskoj porodici.</s><s>Deda mu je bio Džavaharlal Nehru, prvi indijski predsednik vlade.</s><s>Radživ i njegov brat su odrasli u Alahabadu i Delhiju i bili su odvojeni od majke.</s><s>Radživ je na studije otišao u Englesku i pohađao je Imperijal Koledž i Kembridž, ali nije diplomirao.</s><s>U Kembridžu je upoznao italijansku studentkinju Sonju Majno, sa kojom se oženio 1969.</s><s>Radio je kao profesionalni pilot u Indijan erlajnsu.</s><s>Nije pokazivao interes za politiku.</s>

<s>Ulazak u politiku</s>

<s>Kada mu je umro mlađi brat 1980. vršili su na njega pritisak da uće u politiku.</s><s>Nakon dugog ubeđivanja od strane Indire Gandi pristao je da se kandiduje, pa 1981. postaje poslanik u indijskom parlamentu i politički savetnik Indire Gandi.</s><s>Štampa je to kritikovala jer se time jačala uloga dinastije Nehru u indijskoj politici.</s>

<s>Predsednik vlade 
Na Indiru Gandi je 31. oktobra 1984. izvršen atentat.</s><s>Dvojica Sika telohranitelja su je ubila.</s><s>Vođe Kongresne partije su ubedili Radživa da on postane novi predsednik vlade.</s><s>Neki su ga kritikovali da nije učinio dovoljno da se zaustavi nasilje protiv Sika u kome je ubijeno 5.000 ljudi.</s><s>Kada je preuzeo vlast zahtevao je od predsednika Zail Singa da se održe izbori.</s><s>Tada su vladala jaka osećanja simpatije za Indiru Gandi, pa Radživ Gandi ostvaruje veliku pobedu na izborima.</s><s>Vladina većina u parlamentu postaje najveća u indijskoj istoriji, a Radživ dobija apsolutnu kontrolu.</s><s>Kao mlad političar oživio je nade Indijaca u iskorenjivanje korupcije.</s><s>Počeo je voditi različitu politiku od socijalizma Indire Gandi.</s><s>Poboljšao je odnose sa SAD.</s><s>Kao političar krenuo je da razmontira kvote, dozvole i tarife, koje su bile najveći izvor korupcije.</s><s>Modernizovao je ekonomiju, telekomunikacije, obrazovanje i podsticao nauku.</s><s>Odobrio je pojačan pritisak na militantne skupine u Pendžabu.</s><s>Postojale su mnoge optužbe grupa za ljudska prava da je policija pojačala kršenja ljudskih prava.</s><s>Ali Radživ Gandi je uspeo da obuzda militante u Pendžabu.</s><s>U Šri Lanki je neprekidno trajao sukob vlade i Tamilskih Tigrova, koji su etnički bliski Indijcima.</s>

<s>Indija i Šri Lanka su potpisali 30. jula 1987. mirovni ugovor.</s><s>Radživ Gandi je krenuo da arbitrira izmeću Tamilskih Tigrova i vlade Šri Lanke.</s><s>Prema odredbama ugovora iz 1987.</s><s>Trebalo je da se Tamilski tigrovi razoružaju, a to je trebalo da izvede indijska vojska.</s><s>Nepoverenje i nekoliko incidenata stvorilo je sukob indijskih vojnika i tamilskih tigrova.</s><s>U tom sukobu je ubijeno preko hiljadu indijskih vojnika, a rastao je i pritisak i iz Šri Lanke i iz Indije da se Indija prestane mešati.</s><s>Radživ Gandi je povukao vojsku i to je zapravo bio poraz indijske diplomatije i vojne taktike.</s>

<s>Skandal Bofors</s>

<s>Ministar finansija Višvanat Pratap Sing je otkrio kompromitirajuće detalje političke korupcije.</s><s>Bio je prebačen u ministarstvo odbrane i tu je otkrio skandal Bofors.</s><s>Švedska kompanija Bofors je preko jednog italijanskog biznismena i Gandijevog prijatelja isplatila desetke miliona dolara da bi ministarstvo odbrane kupilo njene topove.</s><s>Kada je otkriven skandal V. P. Singa otpuštaju, ali on postaje jako popularan.</s><s>Tim skandalom, a i kasnijim istraživanjima razbijena je slika o Radživu Gandiju kao nekorumpiranom političaru.</s><s>Smatralo se da je i on uključen u taj skandal.</s><s>Opozicija se osetila osnažena tim skandalom, pa se ujedinjuje kao Džanata Dol koalicija i na izborima 1989. pobeđuju Kongresnu partiju Radživa Gandija.</s><s>Višvanat Pratap Sing sa Džanata Dol, te uz podršku nekih drugih partija formira vladu.</s><s>Radživ Gandi postaje vođa opozicije.</s><s>Unutar Džanata Dol koalicije došlo je do nesuglasica, pa se već 1990 menja predsednik vlade, a 1991. se raspisuju novi izbori.</s>

<s>Atentat</s>

<s>Radživ Gandi je ubijen 21. maja 1991. tokom predizborne kampanje u Tamil Nadu.</s><s>Atentat je izveo samoubica, za koga se sumnja da je bio povezan sa Tamilskim tigrovima.</s><s>Indijski sud je 1998. osudio 26 osoba za učešće u zaveri da se ubije Gandi.</s><s>Oni su hteli sprečiti da Radživ Gandi ponovo postane predsednik vlade.</s><s>Namera je bila da se spreči da indijska vojska ponovo dođe u Šri Lanku.</s><s>Smrt Radživa Gandija dovodi Kongresnu partiju ponovo na vlast 1991.</s>

<s>Spoljašnje veze</s>

<s>Indijski političari
Premijeri Indije
Žrtve atentata
Porodica Gandhi</s>

